Document ID: 31992R0291

ΚΑΝΟΝΙΣΜΟΣ (ΕΟΚ) αριθ. 291/92 ΤΗΣ ΕΠΙΤΡΟΠΗΣ της 6ης Φεβρουαρίου 1992 για την τροποποίηση του κανονισμού (ΕΟΚ) αριθ. 1730/87 για τον καθορισμό των κανόνων ποιότητας για τα επιτραπέζια σταφύλια
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως της αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1623/91 (2), και ιδίως το άρθρο 2 παράγραφος 2,
Εκτιμώντας:
ότι στο παράρτημα του κανονισμού (ΕΟΚ) αριθ. 1730/87 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 93/91 (4), καθορίζονται οι κανόνες ποιότητας για τα επιτραπέζια σταφύλια- ότι πρέπει να καταστεί σαφές ότι οι κανόνες αυτοί εφαρμόζονται σε όλες τις ποικιλίες επιτραπέζιων σταφυλιών που προορίζονται για κατανάλωση σε νωπή κατάσταση στην Κοινότητα- ότι πρέπει συνεπώς να διευκρινιστεί το πεδίο εφαρμογής του κανόνα- ότι, για να επιτραπεί η εμπορία προϊόντων που ζητούνται από τον καταναλωτή, ο κατάλογος των ποικιλιών δεν πρέπει να είναι περιοριστικός- ότι πρέπει συνεπώς να τροποποιηθεί σχετικά ο εν λόγω κανονισμός-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΟΚ) αριθ. 1730/87 τροποποιείται ως εξής:
1. Στο κεφάλαιο Ι "Ορισμός του προϊόντος", το κείμενο αντικαθίσταται από το ακόλουθο:
"Ο παρών κανόνας αναφέρεται στα επιτραπέζια σταφύλια, καρπούς των ποικιλιών (cultivars) του Vittis vinifera L., που προορίζονται να διατεθούν στον καταναλωτή σε νωπή κατάσταση, εκτός από τα επιτραπέζια σταφύλια που προορίζονται για βιομηχανική μεταποίηση."
2. Στο κεφάλαιο ΙΙΙ "Διατάξεις για το μέγεθος", προστίθεται το ακόλουθο τέταρτο εδάφιο:
"Στην περίπτωση που η ονομασία της ποικιλίας που εμφαίνεται στη σήμανση δεν αναφέρεται στον κατάλογο που εμφαίνεται στο παράρτημα του παρόντος κανόνα, εφαρμόζεται το ελάχιστο μέγεθος για τις μεγαλόρωγες ποικιλίες."
3. Στο προσάρτημα , "Κατάλογος ποικιλιών", επιφέρονται οι ακόλουθες τροποποιήσεις:
α) ο τίτλος αντικαθίσταται από το ακόλουθο κείμενο:
"Μη περιοριστικοί κατάλογοι ποικιλιών"-
β) το πρώτο εδάφιο αντικαθίσταται από το ακόλουθο κείμενο:
"Οι ποικιλίες μπροστά από τις οποίες υπάρχει αστερίσκος (*) παράγονται στην Κοινότητα."
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 6 Φεβρουαρίου 1992.

Labels: 7
3
17